**Ladislav Ščurko** (s. 4. huhtikuuta 1986 Gelnica, Tšekkoslovakia) on slovakialainen jääkiekkoilija, jonka ura keskeytyi vankeustuomioon hänen murhattuaan jääkiekkotuomari Marek Liptajin huhtikuussa 2009. Hän edustaa vuodesta 2017 lähtien slovakialaista HC Detva -joukkuetta.

Pelaajaura
----------

Ščurko oli kotikaupunkinsa joukkueen HK Spišská Nová Vesin kasvatti. Hän pelasi joukkueessa ensimmäiset miesten pelinsä kaudella 2003–2004 Slovakian toiseksi korkeimmalla sarjatasolla. Kesällä 2004 Philadelphia Flyers varasi Ščurkon kuudennella kierroksella. Hän siirtyi seuraavaksi kaudeksi WHL-joukkue Seattle Thunderbirdsin riveihin. Ščurko pelasi WHL:ssä kaikkiaan kolme kautta, joista kolmas kausi 2006–2007 kului Tri-City Americansin riveissä.

Kaudeksi 2007–2008 Ščurko palasi kotimaahansa ja siirtyi pelaamaan Slovakian Extraliigaa HC Košicen riveihin. Hän pelasi siellä ensimmäisestä kaudestaan myös osan toiseksi korkeimmalla sarjatasolla HK VTJ Trebišovin riveissä. Ščurko voitti toisella kaudellaan Slovakian mestaruuden keväällä 2009.

Maajoukkue
----------

Ščurko pelasi alle 18-vuotiaiden MM-kilpailuissa vuosina 2003 ja 2004. Vuonna 2003 hän voitti hopeaa. Alle 20-vuotiaiden MM-kilpailuissa Ščurko pelasi vuosina 2005 ja 2006.

Jääkiekkotuomarin murha
-----------------------

Ščurko pidätettiin huhtikuussa 2009 epäiltynä 26-vuotiaan jääkiekkotuomari Marek Liptajin murhasta. Hän tunnusti puukottaneensa Liptajia 14 kertaa tammikuussa 2008. Liptajin ruumis löydettiin joulukuussa 2008 haudattuna Tatran vuoristoseudulta. 

### Vapaalla jalalla

Oikeusprosessin pitkittymisen takia Ščurko päästettiin vapaalle jalalle 8. marraskuuta 2011. Hän palasi kilpajääkiekon pariin 3. joulukuuta 2011 Slovakian 3. liigassa pelaavassa juniorivuosiensa seurassa HK Slovan Gelnicassa. Heinäkuussa 2012 Scurko tuomittiin murhasta kahdeksaksi vuodeksi vankilaan.  Hän pääsi kuitenkin ehdonalaiseen jo vuonna 2015 ja palasi vuoden 2017 syksyllä pelaamaan maansa pääsarjassa nousijajoukkue HC Detvassa. Vuodet 2015–2017 hän pelasi alemmissa sarjoissa.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2003–2004 | HK Spišská Nová Ves | Slovakia II | 30 | 2 | 3 | 5 | 16 | 2 | 0 | 1 | 1 | 2 |
| 2004–2005 | Seattle Thunderbirds | WHL | 67 | 17 | 25 | 42 | 40 | 12 | 5 | 1 | 6 | 10 | JMM | 6 | 0 | 0 | 0 | 6 |
| 2005–2006 | Seattle Thunderbirds | WHL | 64 | 17 | 26 | 43 | 41 | 7 | 2 | 4 | 6 | 2 | JMM | 6 | 2 | 0 | 2 | 16 |
| 2006–2007 | Tri-City Americans | WHL | 12 | 4 | 6 | 10 | 18 | – | – | – | – | – |
| 2007–2008 | HK VTJ Trebišov | Slovakia II | 17 | 7 | 4 | 11 | 48 | – | – | – | – | – |
|  | HC Košice | SloEL | 35 | 0 | 2 | 2 | 30 | 16 | 1 | 0 | 1 | 18 |
| 2008–2009 | HC Košice | SloEL | 52 | 7 | 5 | 12 | 38 | – | – | – | – | – |
| 2 kautta | **yhteensä Slovakian Extraliga** | 87 | 7 | 7 | 14 | 68 | 16 | 1 | 0 | 1 | 18 |

Lähteet
-------

* Ladislav Ščurko Eurohockey-sivustolla (englanniksi)
* Ladislav Ščurko The Internet Hockey Databasessa (englanniksi)

### Viitteet

1. ↑  Slovakkikiekkoilija tunnusti murhanneensa tuomarin  24.4.2009. Ilta-Sanomat.  Arkistoitu 27.4.2009. Viitattu 3.4.2010.
2. ↑  Slovakialainen jääkiekkoilija tuomittiin erotuomarin murhasta  18.7.2012. Helsingin Sanomat.  Arkistoitu 21.7.2012. Viitattu 18.7.2012.
3. ↑  Huippujääkiekkoilija murhasi tuomarin raa’asti, teki nyt paluun liigatasolle: "Olen kunnioittanut tuomiotani" *iltalehti.fi*. Viitattu 10.9.2017.